Guinea-Bisau Republica de Guinea-Bisau República da Guiné-Bissau La Guinea Bisau xe na nasion del’Africa del’Ovest. El confina col Senegal an nord e con la Guinea a sudest; el Oceano Atlantico la bagna a a ovest. Co i so 36,120 km², la Guinea Bisau xe uno dei piasè picoli Stati africani. No ghe montagne, la maxima elevasion ie 300 metri. L’arcipelago de le Bijagos l'è un grupo de ìzołe che fa parte de la Guinea pena fora de la costa del paexe. Tipico de la Guinea xe i canaloni che dal mar i va rento al’interno par chilometri. El interno l’è fato da savane e paludi. La Guinea l’era un regno semi indipendente e la fasea parte del Impero del Mali. Fin a la fin del XVIII secolo l’era ciamà Regno del Kaabu. I portoghexi ie arivà su le coste de la Guinea a la fin del XVII, ma i no ga mai esplorà l’interno. La Guinea l’è diventà na colonia portoghexe inte el XIX secolo. Inte el 1956, Amílcar Cabral sa meso a la testa del Partio par l’Indipendenza de la Guinea e Cao Verde e ga scominsià la guera contro i portoghexi. El 24 setembre 1973, dopo verghe conquistà el controlo de tuto el paexe, Cabral proclamò l’indipendenza. Le Nasion Unite e i paexi africani ga subito reconosesto la Guinea Bissau. Il Consejo Revolusionario ga controlà el paexe fin al 1984. Con l’avento del multipartiismo, la Guinea ga vu problemi de sicureza interna. Inte el 1998 l’esercito ga scominsià na guera civil che le finia inte el 2000. Kumba Iala l’è stà eleto preseidente a le elezioni lo steso ano. Iala ga perso el poter inte el setembre 2003. N’altro periodo de confusion l’è dura; fin al marso 2004 quando, ale nove elezioni presidensiali, João Bernardo Vieira l’è sta rieleto. La cavedal xe Bissau. Ghe varie etnie che vive in Guinea, i piasè grandi xe i Fula e i Mandika. La majoria de i guineani i seghe le religioni tradisionali. 45% xe musulmani, i altri xe catoleghi. La łéngua oficial le xe el portoghexe, ma solo che el 14% de i guineani lo parla. La majoria de la zente parla el , na łéngua nata dal portoghexe e le łéngue locali. La Guinea xe un paexe poareto. Do terzi de la xente la vive soto el livel de povertà. El riso e el pexe xe el cibo prinsipal de i guineani. La pesca e la agricoltura no le produse tanto. El turismo, in crescita ne le Bijagos, l’è n’antra fonte de guadagno.